**Referat frå Helsefellesskapet i Sogn og Fjordane**

**Føremål: Fagleg samarbeidsutval**

**Møtetid: 14.februar 2024 kl 10.00 - 14.00**

**Møtestad: Styrerommet 3.etg Hildra**

**Leiar: Barbro Longva**

|  |  |  |  |
| --- | --- | --- | --- |
| **Deltakarar** | | | |
| **Namn** | **Tittel** | **Eining** | **Forfall** |
| Asle Kjørlaug | Fagdirektør | Helse Førde HF |  |
| Tom Guldhav | Klinikkdirektør KIR | Helse Førde HF |  |
| Torill Taklo | Avdelingssjef PHV barn og unge | Helse Førde HF |  |
| Vidar Øvrebø | Stadleg leiar Lærdal sjukehus | Helse Førde HF |  |
| Laila Haugland | Avdelingssjef MED avdeling | Helse Førde HF |  |
| Dagrun Kyrkjebø | Samhandlingssjef | Helse Førde HF |  |
| Norunn Stavø | Kommunalsjef | Kinn kommune |  |
| Barbro Longva | Kommunalsjef | Stad kommune |  |
| Christine Warholm Naasen | Konst. kommunalleiar | Aurland kommune |  |
| Sara Osland | Kommunalsjef | Askvoll kommune |  |
| Jan Helge Dale | Fastlege | Kinn kommune |  |
| Elin Sørbotten | Avtroppande samhandlingskoordinator | Interkommunalt |  |
| Kjell Wernik Nystøyl | Påtroppande samhandlingskoordinator | Interkommunalt |  |
| Magne Sellevold | Brukarrepresentant Felles brukarutval i Sogn og Fjordane | |  |
| Marita Aarvik | Leiar Felles brukarutval i Sogn og Fjordane | | x |
| **Observatørar:** |  |  |  |
| Normund Svoen | Samhandlingslege Sunnfjord | Helse Førde HF |  |
| Anita Sørheim | Samhandlingslege Nordfjord | Helse Førde HF |  |

|  |  |  |  |
| --- | --- | --- | --- |
| **Saksnr** | **Tema** | **Ca kl** | **Ansvar** |
| 1/24 | Godkjenne innkalling og sakliste | 10.00 | Leiar Barbro Longva |
| 2/24 | Godkjenning av referat frå forrige møte |
| 3/24 | Aktuelt nytt frå PKO | 10.10 | Normund Svoen |
| 4/24 | Mandat for arbeidsgruppe for ADHD-utgreiing av samhandlingsrutiner | 10.30 | Toril Taklo/ Anita Sørheim |
| 5/24 | Etablering av arbeidsgrupper for fire prioriterte satsingsområde  Framlegg til skriftleg mandat vert presentert av sekretariatet | 10.50 | Elin Sørbotten/ Dagrun Kyrkjebø |
| 6/24 | Vedteke samhandlingsprosjekt i Sogn og Fjordane helsefellesskap | 11.15 | Elin Sørbotten |
| 7/24 | Rekruttering og tilsetjing av LIS1. To av kandidatane skal knytast opp mot vidare spesialisering i allmenmedisin, diskusjon rundt vidare arbeid og tilsetjingsprosess. | 11.40 | Asle Kjørlaug |
| **Matykt - beinstrekk** | | 12.00 |  |
| 8/24 | Møteplan FSU – 2024 – endring av datoar? | 12.30 | leiar |
| 9/24 | Status utviklingstrekk - presentasjon av rapport frå Samhandlingsbarometeret: [Rapport-2023-Status-og-utviklingstrekk-for-Sogn-og-Fjordane-helsefellesskap.pdf (samhandling-sfj.no)](https://samhandling-sfj.no/wp-content/uploads/2023/12/Rapport-2023-Status-og-utviklingstrekk-for-Sogn-og-Fjordane-helsefellesskap.pdf) | 12.40 | Emma Bjørnsen/Jagrati Jani-Bølstad |
| 10/24 | Status avtaleutvalet – kort orientering | 13.20 | Dagrun Kyrkjebø |
| 11/24 | Statusvedtak om Tronvik – konsekvens for kommunane, og informasjon om nedleggingsprosess. | 13.30 | Børge Tvedt |
| 12/24 | Eventuelt | 13:55 |  |

|  |  |
| --- | --- |
| **Saksnr** | **Referat** |
| 1/24 | Ny leiar Barbro Longva ønskte velkommen til det fyrste møte i ny periode – presentasjonsrunde fysisk og digitalt. Innkalling og sakliste godkjend. |
| 2/24 | Referat frå forrige møte godkjend utan merknad. |
| 3/24 | Normund Svoen presenterte aktuelt nytt frå det som tidlegare var omtalt som PKO – no samhandlingslegane. Sjå eige vedlegg. Litt innspel og diskusjon iht samhandlingslegefunksjon etter modell frå Stavanger. Dette må samhandlingsfeltet komme attende til etter kvart. |
| 4/24 | Anita Sørheim og Toril Taklo orienterte kort om bakgrunn, og presenterte framlegg til mandat for arbeidsgruppe av ADHD-utgreiing av samhandlingsrutiner – ei oppfølgingssak frå førre møte i FSU.  Hovudføremålet med arbeidsgruppa er å **utarbeide forslag til samhandlingsrutinar** for barn og unge ved mistanke om ADHD, og saksgrunnlaget skisserte slik prosess;   1. Kartlegge/oppsummere utfordringar i samhandling kring denne pasientgruppa 2. Gjennomgå eksisterande retningslinjer/avtalar for samhandling mellom kommune og spesialisthelseteneste kring ADHD:  * Nasjonal fagleg retningslinje for utgreiing, behandling og oppfølging av ADHD/Hyperkinetisk forstyrring * Nasjonal rettleiar for samarbeid om tenester til barn, unge og deira familiar * Nasjonal rettleiar for psykisk helsearbeid barn og unge * Prioriteringsrettleiar psykisk helsevern for barn og unge * Nasjonalt pasientforløp for psykiske lidingar - barn og unge * Gjeldande samhandlingsavtalar mellom Helse Førde og kommunane  1. Forenkle og tydeleggjere desse tilrådingane i lokale samhandlingsrutinar knytt til utgreiing/behandling av ADHD   I diskusjonen kring saksutgreiing og informasjonen frå forslagstillarane var det semje om at ein må ta ei ny runde på mandatet i høve til merknader som framkom i møtet. Herunder må ein også utfordre kommunane til å føreslå rett person til arbeidet.  Vedtak: FSU godkjenner ikkje mandatet slik det ligg føre. Innspel som kom til uttrykk i møtet må innarbeidast. Utvalsmedlemmane vert oppmoda om å sende eigne innspel på epost til forslagsstillarane som bearbeider mandatutkastet. Oppstart av punkt 1 i det opprinnelege framlegget.  Nytt revidert mandat med framdriftsplan vert å presentere i neste møte. |
| 5/24 | Elin Sørbotten og Dagrun Kyrkjebø innleia til oppfølgingssak av 32/23 om etablering av arbeidsgrupper for fire prioriterte satsingsområde, og presenterte utkast til skriftleg mandat – sjå saksutgreiinga.  Mål med arbeidet er at kommunane og Helse Førde skal einast om eit felles funksjonskartleggingsverktøy til bruk i kartlegging av skrøpelegheit hos eldre både i kommunane og i helseføretaket.  Undervegs kom det innspel til at mandatet bør spissast med presisering og spesifikk vurdering av kva situasjonar som er mest kritisk for funksjonskartlegginga. Dei kommunale representantane bør rekrutterast frå tildelingsteneste og heimeteneste.  **FSU vedtok framlegg til vedtak i tre ledd :**  *«Fagleg samarbeidsutval godkjenner framlegg til mandat og samansetjing av arbeidsgruppa med dei endringar som kjem fram i møtet»*  *«Fagleg samarbeidsutval ber partnarane om å oppnemne representantar til ei arbeidsgruppe, som konstituerer seg sjølv, og tek til med arbeidet våren 2024»*    *«Fagleg samarbeidsutval ber om at det vert orientert om status til tredje møte 2024»*  Sekretariatet tek ansvar for oppfølging av vedtaket. |
| 6/24 | Elin Sørbotten orienterte kort om pågåande prosess om vedteke samhandlingsprosjekt iht til felles planlegging og rekruttering i Sogn og Fjordane helsefellesskap. Arbeidet tek sikte på fylgjande resultat;  *1. Rekruttering og kompetanse av helsepersonell til kommunane og føretaket. Samarbeid om tiltak og gjennomført kartlegging av situasjonen*  *2. Samhandling mellom kommunane og føretaket, korleis gjennomføre heilskaplege pasientforløp og kva er erfaringane vi har gjort oss i lag?*  *3. Langsiktig og strategisk planlegging for å møte demografiutfordringane* Det føreligg plan om å arrangere ei felles nettverkssamling for strategisk og administrativ leiing hjå partanarane, der ein skal konkretisere tiltak for vidare samarbeid. Tiltaket har vore drøfta i Strategisk samarbeidsutval, helse- og omsorgsutvalet, kommuneoverlegenettverket samt i føretaksleiinga som alle gjev si tilslutning til prosessen.  I diskusjonen vart det peika på verdien av at alle kommunane må delta, og at kommunedirektørane må sette saka på dagsorden på strategisk nivå. Det må utarbeidast mandat for arbeidet, og dei minste kommunane bør vere med i arbeidsgruppene. Vedtak: *«Fagleg samarbeidsutval støttar arbeidet med eit felles samhandlingsprosjekt for Sogn og Fjordane helsefellesskap og ynskjer å haldast orientert om framdrift»* |
| 7/24 | Asle Kjørlaug minte om utgangspunktet i at LIS1-stillingane generelt er eit godt rekrutteringstiltak for vårt område. Han informerte elles om prosessane rundt rekruttering og tilsetjing av LIS1 med tilsetting kvart halvår. To av kandidatane skal knytast opp mot vidare spesialisering i allmenmedisin. Representantar for partnarane har diskutert saka i anna møtefora, og er omforeint på løysing. Saka er til orientering om avtalt praksis.  FSU tek saka til vitande. |
| 8/24 | Leiar Longva synte til framlegg til møteplan FSU 2024 med utsjekk på ønske om endring av datoar.   |  |  |  |  | | --- | --- | --- | --- | | Møteplan Sogn og Fjordane helsefellesskap 2024 | | | | | Arrangør/møtestad | **FSU** | **SSU** | **Partnarskapsmøte** | | Scandic Sunnfjord hotell, Førde |  |  | 23.05.24 (Førde) | | Kommunane | 14.02.24 | 29.02.24 |  | | Helse Førde | 16.05.24 | 30.05.24 |  | | Kommunane | 05.09.24 | 03.10.24 |  | | Helse Førde | 07.11.24 | 05.12.24 |  |   Erfaringskonferanse psykisk helse og rusarbeid 12. – 13. juni 2024 på Skei.  Vedtak:  Fagleg samarbeidsutval vedtek møteplanen slik den ligg føre. |
| 9/24 | Emma Bjørnsen, Jagrati Jani-Bølstad, Oddne Skrede, Knut Ivar Osvoll og Hans Johan Breidablik frå Samhandlingsbarometeret deltok i møtet. Emma presenterte status utviklingstrekk i rapport frå Samhandlingsbarometeret: [Rapport-2023-Status-og-utviklingstrekk-for-Sogn-og-Fjordane-helsefellesskap.pdf (samhandling-sfj.no)](https://samhandling-sfj.no/wp-content/uploads/2023/12/Rapport-2023-Status-og-utviklingstrekk-for-Sogn-og-Fjordane-helsefellesskap.pdf)  Emma informerte om at rapporten er eit første utkast, og bad om synspunkt på inndeling/ utforming og framstilling. Sjå elles eigen presentasjon. Dagrun Kyrkjebø minte FSU om at ein bør diskutere korleis informasjonen i rapporten i kan komme til nytte i samhandlingsfeltet. FSU tok elles orienteringa til vitande. |
| 10/24 | Dagrun Kyrkjebø orienterte kort om status avtaleutvalet. Arbeidet har pågått siste året og vert skissert som «tidsmessig omfattande», noko som vert grunngjeve med at avtalene skal gjennom alle dei ulike politiske prosessane i kommunane. Delavtale om tilvising og utskriving er venta ferdig medio mail, medan det for «delavtale om akuttmedisinsk kjede» er forventa avtaleutkast i juni. Til arbeidet med beredskapsavtaler er det enno ikkje oppnemd medlemmar. |
| 11/24 | Klinikkdirektør Børge Tvedt informerte om statusvedtak og pågåande nedleggingsprosess ved Tronvik – sjå eigen presentasjon. Utvalet diskuterte pågåande endringar i rusomsorga, og uttrykte felles syn i ei nødvendig vridning av tenestetilbodet slik at den langvarige rehabiliteringa av rusbehandling må skje nært der pasienten bur. FACT-team-modell og arbeidet mot rusfeltet vert svært viktig i denne fasen. Vedtaket har vesentleg konsekvens for kommunenivået, og det vart oppfordra til at HFD må sikre god dialog i god tid med omsyn til aktuell pasientflyten mellom forvaltningsnivåa. |
| 12/24 | Eventueltsak – møtedato 16.mai med Kinn Kommune – Florø som møtearrangør. |